0.  B.   F.  F.   0-   S. 


SCHOLAE  ROSLEBIANAE 

ABHINC  TRECENTOS  ANNOS 
DEDICATAE  AB 

HENRICO  A  WITZLEBEN 

EgUITE    ET    DOCTORE    IURI8    UTRIUSQUE 

SOLLEMNIA  SAECULARIA 

DIE  V.  MENSIS  IULU  AMI  MDCCGLIV. 

PIE    CELEBEAXDA 

INDICUNT 
COMMUNI  CONSENSU  DISCirULI 

INTEBPBETE 


BERNA£DO   GISEKH 


Quaeriturt  nnm  quas  belli  Troiani  partes  Homerus  non  ad  veritateni  narrasse 

rideatur. 


PROSTAT  MEININGAE  APUD  L.  AB  EYE. 


Vetus  est  fama  multis  ante  bellum  Troianum  annis  Teucros  et  Mysos  ex  agro  Troiano  in  Euro- 
pam  transgressos  magnam  Thraciae  Macedoniaeque  partem  bello  occupatam  vastasse.  Inter  maxima, 
quae  unquam  gesta  essent  bella,  eam  rem  posuit  Herodotus  (VII,  20):  bello  enim,  quod  Xerxes  contra 
Graeciam  gessit,  quamvis  magnitudine  ceteris  praestaret,  posse  tamen  quodam  modo  comparari  Darium 
Scythis  bellum  inferentem,  Scythas  ipsos  Asiam  vastantes,  belium  Troianum,  hane  denique  Mysorum  et 
Teucrorum  expeditionem :  Bosporum,  qui  antiquissimis  temporibus  Mysius  (Strab.  XII,  ed.  ster.  54.  A.  849), 
post  Thracius  vocatus  est,  transiisse  eos  populos  et  ad  Peneuni  usque  pervenisse  a  meridie,  ab  occi- 
dente  vero  ad  mare  lonium.  Sedes  quoque  iidem  in  Thracia  Macedoniaque  collocarunt.  Apud  Darium 
enim  Sardibus  commorantem  Paeones  quidam  praedlcaverunt  (Her.  V,  13.  Eust.  Jl.  272,  23.  Bas.)  se  accolas 
esse  Strymonis,  oriundos  a  Teucris  Troiano  populo.  Et  egregie  horum  hominum  opinio  conflrmatur 
iis,  quae  de  sua  origine  ipsi  narrabant  Bithyni.  Qui  cum  in  Asia  prope  Propontidem  sedes  haberent, 
Thraces  tamen  semper  appellati  sunt,  quod  niaiores  eorum  prope  Strymonem  Thraciae  fluvium  habi- 
tasse,  sed  a  Teucris  Mysisque  inde  pulsos  in  Asiam  transiisse  constabat  (Her.  VII,  75.  Steph.  £tqvimov). 
Salis  magna  igilur  hominum  multitudo  in  Thraciam  immigrasse  videtur,  quamquam  eius  rei  perraro  apud 
Graecos  mentio  fit,  cum  tam  vetusta  quaeque  ad  barbaros  pertinerent  non  curarent.  Significa\it  tamen 
eam  rem  etiani  Strabo  (I,  97.  A.  106.  cf.  XII,  65.  A.  S58),  ubi  dixit  earum  mutationum,  quae  tot  sae- 
culorum  decursu  factae  essent  plurimae,  alias  omnibus  notas  esse,  nonnullas  ut  Carum,  Trerum,  Teu- 
crorum  migrationes  perpaucis.  Fuit  quoque  opinio  navibus  omnium  primos  usos  esse  Mysos  et  Troia- 
nos  sive  Teucros,  cum  in  Thraciam  belli  causa  transirenl  (Plin.  h.  n.  VII,  56,  206).  Plura  narrat  Lycophron 
(1341  cum  schol.),  Ilum,  vel  quem  Tzetzes  vult  Laomedonteni,  regem  Troiae,  Thracia  Macedoniaque  sub- 
iecta  ad  Peneum  usque  imperium  Troianum  protulisse. 

Universa  vero  haec  ratio  nescio  an  latius  pateat  ad  explicandam  eam,  quae  inter  incolas  Asiae 
minoris  Thraciaeque  intercedit  similitudinem.  Quam  video  multos  vexasse  veterum.  Cum  enim,  ut  alia 
mittam,  Phryges,  Mysi,  Dardani  in  utraque  appellarentur  continente  neque  utri  utros  colonos  misissent 
memoriae  proditum  esset,  veteres  quidem  scriptores,  alii  alias  sententias  secuti,  argumentis  ad  demon- 
strandum  haud  raro  usi  sunt  aut  aperte  falsis  fictisque  aut  inter  se  repugnanlibus  et  vere  ridiculis. 
Nec  mirum ,  cum  statuerent  de  re ,  de  qua  nihil  certi  accepissent.  Quae  persequi  longum  est ,  nec  huius 
vel  loci  vel  temporis.  Quae  Paeones,  quae  Bithyni  de  suis  ipsi  originibus  narraverunt,  magis  me  movent 
quam  grammaticorum  opiniones  vel  coniecturae.  His  igitur  utar  pro  veris,  accedente  dumtaxat  aucto- 
ritate  cum  Herodoti  aliorumque  tum  Homeri,  ad  quera  iam  pervenio. 

Homerus  enim  cum  inter  auxiUa  Troianorum  recenseat  Thraciae  incolas  mi^namque  eorum  nmlti- 
tudinem  Troiae  fuisse  saepe  significet,  quid  fecit  aliud  nisi  quos  sanguine  coniunctos  fuisse  intellexit, 
eosdem  societatem  foedusque  habuisse  dixit.  Vix  enim  e  sinu  Thermaico,  cum  Thessaliam  Graecosque 
portus  tam  prope  attingerent,  tam  periculoso  itinere,   opem  tuUssent  urbi  tam  remotae,  nisi  genus  ab 

ea  (lucerent.  Hac  igitur  in  re  Homerus  cum  ipse  res  gestas  ad  veritatem  narrasse  videtur,  tum  egregie 
confirmat  ea,  quae  ab  Herodoto  aliisque  dicta,  magna  auctorum  penuria,  nobis  dubia  videri  possint. 
Quaenam  vero  fuerint  sedes  Paeonum ,  quae  gentes  earum ,  quae  Thraciam  incoluerunt  in  Paeonibus  nu- 
merandae  sint,  qui  denique  Thraciae  populi  ex  Asia  simul  cum  Paeonibus  sive  Teucris  in  Europam 
transiisse  videantur,  nolo  hic  ea  persequi,  quamquam  si  quis  in  singula  inquisiverit ,  multa  inveniet  ad 
fldem  firmandam  eorum,  quae  universe  posui.  Prope  Axium  Strymonemque  Paeones  liabitasse  conslat, 
Chalcidices  partem  quondam  tenuerunt  eam  maxime,  quae  ad  sinum  Thermaicum  spectat,  iis  porro  gen- 
tibus,  quae  secundum  mare  inde  ab  ostio  Strymonis  usque  ad  Hebrum  sinumque,  qui  vocatur  Melas, 
habitaverunt,  ut  regione  vicini  sic  propinquitate  coniuncti  videntur  fuisse. 

E  sinu  Thermaico  auxilia  Troiam  venisse  etiam,  qui  diligenlissime  omnium  de  iis  rebus  exposuit, 
Hellanicus  (apud  Dion.  A.  R.  I,  47)  testis  est.  A  Crusaeis  enim  gente  Thracia  in  Pallene  peninsula 
habitante  longe  acerrimo  studio  Priamum  Troianosque  adiutos  esse  dicit,  quoad  bellum  esset,  Troia 
vero  capta  Aeneam  cum  paucis  profugum  classe  ad  Pallenen  appulsa  benigne  a  Crusaeis  exceptum  in 
ea  regione  condidisse  urbem  Aeneam:  in  qua  quidem  etiam  Uomanorum  temporibus  ei  honos  habeba- 
tur  ut  conditori.  Crusaeorum  nomen  non  habet  Homerus,  sed  videtur  eos  Paeonum  numero  compre- 
hendere ,  quos  Pyraechme  et  Asteropaeo  ducibus  ab  Axio  fluvio  Troiam  venisse  dicit.  Praeler  Paeones 
Cicones  commemorat,  quos  post  Troiam  deletam  rediens  Ulysses  ultus  esl:  denique  quos  nomine  a 
terra  ducto  Thraces  vocat  Hellespontios.  Horum  dux  fuit  Pirous  Imbrasi  fllius  Aeno  oriundus  (^  520). 
Fuit  autem  Aenus  regnum  Poltyis  cuiusdam,  qui  ut  bellum  nondum  coeplum  componeret,  cum  legati 
Troianorum  Graecorumque  ad  eum  venissent,  promisit  duas  se  pulchras  feminas  Paridi  daturum  esse,  si 
is  Helenam  Menelao  reddidisset. 

Nec  societate  modo  ad  bellum  Graecorum  defendendum,  sed  etiam  cum  commercio  ad  mutuos  vitae 
usus  tum  connubiis  Thraces  Troianis  coniuncti  fuerunt.  Priamus  ipse  legatus  ad  Thraces  missus  mul- 
tis  cum  donis  inde  redierat  (ii234):  eius  fllius  Helenus  giadio  in  pugna  utitur  Thracio  (N  oTi):  saepe 
denique  nobiles  Troiani  uxores  duxerunt  e  Thracia.  Ex  quibus  Tlieano  fllia  Cissei  reguli  Thracii,  uxor 
Antenoris,  non  peregrinarum  sed  civium  iure  Troiae  vixit,  sanctissimo  Minervae  Poliadis  praedita  sa- 
cerdotio  (Z  300.  A  223).  Filius  deinde  eius  Iphidamas  in  Thracia  apud  avum  a  parvo  eductus,  cum 
matris  sororem  in  matrimonium  duxisset,  bello  demum  inchoato  duodecim  navibus  Troiam  rediit,  ut  suis 
auxilio  esset.  Quid,  quod  Priamus  ipse  uxorem  habuit  Castianiram  Aesyme  Thraciae  urbe  oriundam, 
ex  qua  filium  Gorgythionem  genuit  (0  304).  Post  Homerum  multa  similiter  apud  poetas  narrantur  de 
Polymnestore  aliisque:  Hecubam  ipsam  nonnulli  Thressam  esse  volunt:  sed  ea  mitto.  Nihil  enim  ad 
Homerum.  Satis  patet  apud  hunc  Thraces  cum  Troianis  et  foedus  et  connubia  habuisse  alque  eorum 
consanguineos  fuisse. 

Nihil  tale  de  Lyciis,  quos  Sarpedon  Troiam  duxisse  dicitur,  nihil  de  Lydis,  nihil  de  ulla  externa- 
rum  gentium,  quae  auxiiia  miserunt,  praeter  Phryges.  Nisi  forte  Othryoneus  ille,  cui  Cassandra  desponsa 
erat  (iV  363),  Paphlago  erat,  nam  Cabessum,  unde  ortus  erat,  alii  Thraciae  alii  Paphlagoniae  urbem 
fuisse  afflrmant.  Videntur  igitur  Paeones,  cum  a  Teucrorum  stirpe  oriundi  essent  Troiaque  profecti  in 
Thraciam  venissent,  Graecis  urbem  obsidentibus  Troianis  ut  propinquis  et  amicis  opem  tulisse.  Vel 
si  quis  neget  unquam  tale  gestum  esse  beJlum  poetamque  quae  de  natura  rerum  vel  de  rebus  divinis 
sentiret  hominum  imaginibus  significata  hoc  carmine  expressisse:  certe  id  mihi  concedet  apte  ad  fldem 
rei  faciendam  eum  hos  Thraces  flnxisse  auxilia  mittentes  in  eam  regionem,  ubi  propinqui  consanguinei- 
qtte  vivercnt. 

Quodsi  haec  recte  dixi,  porro  quaerendum  est  quae  sit  ratio  eorum  auxiliorum,  quae  e  Lycia  aliis- 
ve  paitibus  Asiae  minoris  Troiam  venisse  Homerus  narrat. 


Non  dico  Dardanos,  quorum  Aeneas,  non  Lycios  illos,  quorum  Pandarus  dux  fuit,  non  denique 
eorum  ullos,  qui  primi  inter  Troianorum  auxilia  recensentur  (B  819 — 839):  hi  enim  ipsi  Troiani  sunt 
vei  Priami  imperio  ita  subiecti  ut  non  separentur  a  Troianis:  de  iJlis  dico,  qui  post  Paeones  (B  851 
seqq.)  describuntm",  Paphlagonibus,  Mysis,  Lydis,  Lyciis.  Nec  de  omnibus  simul,  sed  separatim  de  sin- 
gulis  quaerendum  est.  Alia  enim  alius  populi  ineunda  erit  ratio.  Quare  nunc  quidem  de  Lyciis  dis- 
putabo. 

Qua  quidem  in  re,  antequam  ad  ipsam  disputationem  pervenio,  cavendum  videtur  ab  eo  errore  ne, 
si  qui  forte  apud  Homerum  minus  saepe  commemorentur ,  eos  continuo  a  poeta  nescio  quo  contra  re- 
rum  veritatem  fictos  esse  credamus.  Cum  enim  verisimile  sit  illas  res  per  multorum  annorum  spaliuni 
sermone  vulgari  non  scriptura  memoriae  proditas  esse,  antequam  carmen  de  iis  conderetur:  fleri  potuit 
ut  quae  antiquitus  fuerat  singularum  partiuin  ratio,  paullatim  immutaretur  suique  dissimiJis  fieret 
Unum  ponam,  quod  certe  potuit  fieri  et  haud  scio  an  factum  sit.  Qui  enim  homines  eas  res  narrabant, 
Graecos  maxime  dico,  qui  in  Asia  minore  habitabant,  cum  praeterita  ad  praesentia  accommodarent,  ut 
sunt  hominum  ingenia,  haud  scio  an  eos  populos,  quibuscum  ipsi  in  Asia  saepe  bella  gerebant,  trans- 
tulerint  ad  bellum  iilud  Agamemnonis,  quod  antiquis  temporibus  inchoatum,  a  se  rursus  susceptum  et 
absolutum  esse  gloriabantur.  Non  continuo  tale  aliquid  factum  esse  dico,  sed  fieri  potuit  et  si  fieret 
oportebat  immutari  veritatem  eorum,  quae  de  bello  Troiano  narrarentur.  Quare  sic  statuo.  Non  eam, 
quam  nos  legimus,  Iliadis  compositionem  potissimum  esse  spectandam,  nec  si  quae  eius  carminis  partes 
uberius  tractentur,  eas  continuo  videri  ad  veritatem  narratas  esse:  sed  quaerendum  esse  de  singulis 
hominibus  populisque,  quaenam  eorum  antiquissimo  tempore  fuerit  conditio,  quanam  ratione  ad  Grae- 
cos  Troianosve  pertinuerint :  comparanda  esse  omnia,  quae  de  tanta  rerum  vetustate  comperta  habea- 
mus,  cum  iis,  quae  dubia  videri  possint  aut  certe  nondum  probata  sint.  Multa  in  medio  relictum  iri 
video:  nonnulla  probari  posse  spero. 

Solent  vero  duo  Lyciorum  duces  coniungi  in  media  lliadis  parte,  separantur  in  prioribus  libris. 
Et  Glauci  quidem  primum  mentio  fit  in  colloquio,  quod  cum  Diomede  habuit  (Z  119—236).  Est  ea 
narratio  et  reruni  suavissima  varietale  ornata  et  pulcherrimis  floribus  luminibusque  dicendi  distincta: 
nunquam  frangitur,  sed,  cum  plena  vigoris  sit,  facile  currit  animosque  audientium  mira  quadam  dulcedine 
C(ipit:  ita  ut  Graecis  carminibus,  quae  quidem  ad  nos  pervenerunt,  si  non  omnibus  at  certe  permultis 
longe  praestet.  lam  vero  annotatum  est  in  scholiis  Venetis  inter  veteres  interpretes  non  satis  con- 
venire  quo  loco  ponenda  sit,  ab  aliis  enim  ad  alium  locum  eam  referri.  Nec  est  profecto,  cur  eo,  quo 
nunc  est,  loco  potissimum  legatur.  Si  enim  versum  centesimum  duodevicesimum  perpaucis  mutatis  se- 
queretur  ducentesimus  tricesimus  septimus,  oratio  non  esset  abrupta  sed  apte  eleganterque  procederet. 
Interponuntur  enim  haec  de  Glauco  iis,  quae  sunt  de  Hectore  e  pugna  abeunte  et  adveniente  prope 
portam:  quae  quidem  et  apte  continuari  possunt  et  haud  scio  an  a  principio  continuata  fuerint.  At 
sunt  multa  similiter  in  tam  longo  carmine,  cum  diversis  locis  eodem  tempore  quid  actum  sit  expona- 
tur.  Sunt  sane:  quamquam  exemplum  nullum  puto  inveniri  tam  luculentum.  Quid  vero  hic  de  illa 
quam  dixi  grammaticorum  controversia  statuendum,  qui  profecto  nunquam  quo  loco  haec  ponerent  du- 
bitavissent,  nisi  ipsi  libri,  quorum  copiam  habebant,  locum  dubitationi  dedissent?  Decimam  quoque  rhapso- 
diam  (Doloniam  vocant)  a  Pisistrato  demum  eo,  quo  nunc  est,  loco  collocatam  esse  scimus,  cum  ante 
eius  aetatem  a  ceteris  seiuncta  fuisset.  Pari  modo  hanc  de  Glauco  narrationem  a  principio  a  reliquis 
separatam,  post  nescio  a  quo  illatam,  aliam  apud  alios  sedem  incertamque  habuisse  patet. 

Sequitur  certamen  Sarpedonis  cum  Tlepolemo  (£  627 — 698).  Hic  quoque  quae  antecedunt  quae- 
que  eam  narrationem  sequuntur,  apte  inter  se  cohaerent,  ut  si  ne  verbo  quidem  mutato  a  versu  sex- 
centesimo  vicesimo  sexto  ad  undeseptingentesimum  transeas,   nihil  deesse  videatur.     Habet  vero   ipsa 


narratio  eam  difficultatem ,  quod  Tlepolemus  Doriensis  non  potuit  Rhodo  Troiam  venire.  Argis  enim 
Dores  Rhodum  multo  post  belluni  Troianum  venerunt:  post  conditam  demuni  eam  coloniam  Rhodii,  ut 
solent  Graeci  posteriorum  temporum  colonias  ad  fabuiosos  referre  auctores,  Tlepolemum  ante  reditum 
Heraclidarura  breve  tempus  Argis  commoratum  coloniam  Doriensem  inde  Rhodum  deduxisse  flnxerunt. 
Ceterum  in  recensione  tantum  navium  aperte  indicatum  est  Rhodo  Tlepolemum  Troiam  venisse.  Ea 
quam  dico  narratio  nihil  habet  praeter  nomen  eius,  non  addita  patria:  nisi  quod  interpretes  hac  Sarpe- 
donls  cum  Tlepolemo  pugna  significari  putanl  eas  inimicitias ,  quae  inter  Lycios  Rhodiosque  intercede- 
rent.  Sed  mihi  Homerus ,  qui  semper  de  nobilium  virorum  patria,  g;enere,  vita  exposuit,  ne  quid  prae- 
termitteret,  quod  orationem  vel  exornaret  vel  dilucidiorem  redderet,  cum  in  hac  narratione  nihil  deTle- 
polemi  patria  inveniatur,  videtur  ea  respexisse,  quae  antea  de  ea  re  dicta  erant.  Rhodius  igitur  putan- 
dus  est,  quamvis  temporum  ratio  hoc  modo  non  constet.  Videtur  autem  universa  narratio  non  eo  quo 
nunc  est  loco  semper  fuisse,  sed  interposita  esse  alii  orationi,  cuius  partes  apte  procedunt  his  e  medio 

sublatis. 

Similis  est  ratio  alius  loci  eiusdem  rhapsodiac  (£  471 — 493),  quo  Sarpedon  graviter  Hectorem 
vituperal.  Nam  cum  Mars  ipse  Troianos  ad  pugnam  hortatus  esset,  non  erat,  cur  Sarpedon  quae  ille 
breviter  dixerat  repeteret,  mutatis  verbis  adiectisque  nonnullis,  quae  certe  ad  rem  non  pertinent.  Pro- 
fecto  melius  versum  quadringentesimum  septuagesimum  sequeretur  uno  verbo  mutato  quadringentesimus 
nona"-esimus  quartus.     Quae  enim  in  medio  posita  sunt  mirifice  impediunt  orationem  *). 

lis  quos  modo  commemoravi  locis  quartus  accedat  (i/  13 — Ib),  ubi  Glaucus  commeifioratur.  Ne 
hi  quidem  versus  recte  videntur  positi  esse.  Cuni  enim  Paris  et  Hector  ex  urbe  in  pugnam  rediissent, 
quid  uterque  eorum   fecisset   dicendum  erat ,     (ilaucus   vero    cur   iis  tertio  loco  adderetur ,    nihil  erat 

causae. 

Sunt  igitur  hi  quatuor  loci,  qui  in  priore  lliudis  parte  usque  ad  librum  octavum  de  Lyciis  inve- 
niuntur  soli,  omnes  ita  comparati  ut  cum  ceteris  non  cohaereant,  sed  continentem  orationem  impediant 
meliusque  tollantur  quam  relinquantur.  Quod  si  semel  bisve  fleret,  casu  factum  esse  putaremus.  Sunt 
enim  talia  in  tam  longis  carminibus.  Cum  scmper  liat,  non  sine  causa.  Horum  igitur  Lyciorum ,  quos 
Sarpedon  Glaucusque  Troiam  duxerunt,  nomen  in  priore  lliadis  parte  usque  ad  octavum  fere  librum 
recte  inveniri  nego.  Aliorum  auxiliorum  certamina  iis  libris  continentur,  Thracum  maxime  de  quibus 
supra  dixi.  Lycios  vero,  quorum  res  gestae  inde  a  duodecimo  libro  uberrime  narrantur,  in  eos  qui 
antecedunt  libros  quatuor  locis  male  nescio  quis  inseruit.  Talia  enim  qualia  sunt  TQcitav  rj  AvxCav 
(d  197.  Z  78)  vel  TQasg  xul  Avxiot  xal  ^agdavot.  (0  173)  referenda  sunt  ad  eos  Lycios,  qui  prope 
Troiam  habitabanl  duceque  Pandaro  ad  bellum  venerant:  etsi  post  octavum  hbrum  aliter  intelligi 
possunt. 

Venio  iam  ad  eos  libros,  quibus  Sarpedonis  Glaucique  res  narrantur:  sunt  autem  maxime  duo- 
decimus,  sextus  decimus,  septimus  decinms.  Quae  in  his  libris  narrantur,  plerumque  ad  Lycios  perti- 
nent.  Murum  oppugnant,  partemque  eius  occupant,  deinde  pugnant  cum  Patroclo  et  fugantur:  necatur 
denique  Sarpedon.  Qua  quidem  in  pugna  cum  lupiter,  ut  quem  filii  misereret,  cojjitaret  Sarpedonem 
vivum  e  pugna  in  Lyciam  Iransferre,  prohibitus  est  a  lunone.  Nam  erat  timendum  ne,  si  ipse  Sarpe- 
donem,  tum  ceteri  quoque  dii  suum  quisque  filium  contra  fatum  servaturi  essent.  Quare  permisit  qui- 
dem  lupiter  ut  interficeretur  a  Patroclo,  corpus  vero  mortui,  quemadmodum  luno  ei  suaserat,  per 
Apollinem  lavandum  et  per  Mortem  Somnumque  reportandum  curavit,   ut  in  Lycia  a  propinquis  debitus 


*)  Saepe  id  fit  iis,  quae  Sarpedoa  dicit,  cf.  £  471  seqq.  M  310  s.  409  s.  JI  422  s.    Post  eius  mortem  Glaucus 
has  quoque  eius  parles  egit  P  140  s. 


ei  honos  haberetur  (77431—458.  666—683).  Multa  sunt  in  his  versibus,  quae  legentes  morenlur.  Nam 
cum  hic  luno  atque  Apollo  apud  lovem  in  Ida  monte  sint,  paullo  vero  supra  in  coelo  altera  fuerit 
alter  apud  Troianos,  statuendum  est  aut  non  respici,  quae  modo  dicta  sint,  aut  intelligi  factum  esse 
aliquid,  etsi  non  narretur.  Quid  porro  Apollini  commune  cum  mortuo?  qui  deus  cum  semper  sit  pu- 
rissimus  longeque  remotus  a  sordibus  morientium,  sui  quasi  ipse  oblitus,  Sarpedonis  corpus  tractasse 
manu  et  aqua  admota  abluisse  creditur.  Neque  vero  subdilicios  exlstimaverim  hos  versus,  ut  Zenodotus, 
qui  aut  omnes  aut  certe  plurimos  virgula  notavit.  Si  enim  abessent,  nihil  dictum  esset  de  Sarpedonis 
corpore,  de  quo  omnino  dlcendum  est.  Nisi  forte  arma  cepit  Patroclus,  corpus  nec  ipse  curavit  nec 
Troiani  Glaucusve.  Quae  mihi  quidem  sola  vldetur  esse  ratio  explicandi,  potest  ea  Eustathii  verbis 
exponi,  quamquam  is  vlr  de  universa  re  allter  atque  ego  ludlcavli.  Transferam  autem  quae  (1090,  48) 
dlxit  ex  Graeco  In  Latinum:  ^Notandum  esl  Homeri  ha.i  esse  raliocinaliones.  Nam  cvm,  ut  tddetur, 
„sciret  (neque  enim  si  quaereret  difficile  erat  scire)  in  Lycia  sepuUum  esse  Sarpedonem,  id  quomodo 
^factum  esset  consideranli  in  mentem  venit,  fieri  potuisse  ut  vicus  e  pugna  raperetur  domique  supre- 
„mum  diem  obiret.  Vidit  autem  Homerus  id  non  fartum  esse  {aliler  enim  narrabaiur') ,  sed  eum  potius 
„occubuisse  cum  laude  in  pugna,  deinde,  ut  dicturus  est,  corpus  eius  illuc  delatum  esse.'-'-  Nimirum 
enini  sensit  Homerus,  ut  recte  Eustathlus  intellexlt,  eorum,  qul  apud  Troiam  interfectl  essent,  in  illa  re- 
gione  ostendi  sepulcra,  non  Aiacis  modo  Hectorisve  sed  etlam  aliorum,  qui  et  gradu  dignitatis  et  virtu- 
tls  laude  multo  inferlores  essent,  ut  Pandari:  Sarpedonis  vero  non  in  Troade  esse  monumentum  sed 
in  Lycia  prope  Xanthum  urbem,  ut  dicit  Appianus  (b.  c.  IV,  79).  Quod  qul  factum  esset,  nisl  proba- 
biliter  explicaret  poeta,  tlmendum  erat  ne  audlentes  non  crederent,  quae  narraret.  Satls  enim  notus 
erat  ager  Trolanus  plenusque  documentls,  ad  quae,  cum  et  vera  facile  probarent  et  falsa  refutarent, 
debebat  poeta  quam  potult  maxlme  accommodare  suam  narratlonem.  Atqul  cum  eum,  culus  sepulcrum 
in  Lycla  esset,  narraturus  esset  a  Patroclo  occisum  esse  apud  Trolam,  finxit  lovem  dolentem  de  morte 
fllii  et  in  Lyclam  transferentem  corpus  mortui:  qui  si  non  sepultus  fuit  apud  Troiam,  profecto  nec  ceci- 
dit  in  ea  reglone  nec  unquam  cum  exercitu  ad  Priamum  venit. 

Est  igitur  inter  auxilia  Trolanorum  plane  alla  ratlo  Thracum  et  Lyciorum.  IUos  consanguineos 
amlcosque  veteris  societatls  vlnculum  duxlt  Troiam,  ut  opem  ferrent  suls:  hos  nuUa  necessitas  coegit, 
sed  poeta  finxlt  Troiam  venlsse,  cum  nlhll  tale  feclssent.  Quod  quo  dllucidius  exponatur,  ea  conslde- 
rabo,  quae  apud  Homerum  cum  Sarpedonls  rebus  ita  conlunguntur,  ut  separari  non  possint.  Dicendum 
igitur  est  de  muro,  quo  declmo  belll  anno  Graeci  castra  sua  circumdederunt.  Eius  enim  oppugnatio 
maxime  facta  est  a  LycIIs. 

Multa  erant  apud  Homerum,  quae  cur  ita  facta  essent  quaererent  veteres:  cur  non  Incipiente  sed 
prope  perfecto  bello  recenserentur  naves,  populis  distlnguerentur  pugnantes,  cur  Priamus  Graecorum 
duces  decem  iam  annos  ipsum  oppugnantes  non  nosset,  sed  Helenam  perconlaretur  de  singulorum  nomi- 
nibus,  cur  Achilles  potlsslmum  is  esset,  qui  concione  vocata  pestilentiae  occurrendum  censeret:  .mulla 
denique  similia.  Quae  quldem  omnia  ab  illis  non  ea,  qua  nos  in  tali  re  versamur,  ratione  explicantur. 
Nos  enim  etiamsl  Priamus  prlmo  anno  Graecorum  nomina  ab  Helena  quaesivisset,  facile  eam  potesta- 
tem  poetae  coneederemus,  ut  statueret  decimo  anno  id  factum  esse :  non  enim  iisdem,  quibus  remm  scri- 
ptorem,  poetam  legibus  adstrlctum  esse  putamus,  sed  dummodo  ne  rldicula  vel  dissimilia  veri  narret,  eum 
rerum  ordinem  ab  eo  volumus  institui,  qui  maxime  placeal  proximeque  accedat  ad  pulchritudinem.  Non 
igitur  vltuperamus,  quod  non  prlmo  anno  Priamus  de  Aiace  ceterisque  quaesiverit ,  sed  delectamur  quod 
suavissime  narravit  poeta  declmo  Id  anno  eum  fecisse.  Veteres  vero  Priamum  ne  potuisse  quidem 
antea  quaerere,  quam  quo  tempore  quaerlt  apud  Homerum,  argumentis  desumptis  e  rebus  gestis,  non 
spectantlbus  ad  pulchrltudinls  sensum  demonstrare  conatl,    hac  sola  ratione  posse  excusari  poetam  si- 

niflcaverunt :  non  quod  ipsi  pulchritudinis  sensu  deslituti  essent,  sed  quod  putabant  nihil  antiquius  ha- 
buisse  poelam,  quam  ut  has  res  sic  narraret  ut  gestae  essent.  Arctioribus  illi  flnibus  circumscripse- 
runt  poetae  sive  arbitrium  sive  iudicium,  profecto  non  alia  de  causa  nisi  quod  vera  esse  credebant,  quae 
narrarentur  de  bello  Troiano,  si  non  omnia  at  certe  plurima.  Cautissime  igitur  poeta  versari  debebat  in 
iis,  quae  addere  vellet:  vix  enim  crediderim  eum  quae  pro  veris  narrarentur  magnopere  immutasse. 
Nova  addere  poterat:  quae  si  probabiliter  adderet,  a  poela  ficla  esse  quis  sciret.  lam  de  muro  videamus. 
Qui  cur  decimo  anno  sit  exslructus  omnes  miramur.  Quid  enim  magis  necessarium  iis,  qui  tam  pro- 
pinquis  hostibus  castra  haberent.  Neque  vero  tum  primum  caruerunt  Achillis  auxilio,  qui  cum  tot  urbes 
terra  marique  expugrnaret,  certe  non  raro  aberat  ab  exercitu.  Saepissime  igitur  occasio  fuerat  Hectori 
naves  ila  oppugnandi,  ut  non  pugnaret  cum  Achille:  quare  non  recte  iram  Achillis  excusanl  interpretes. 
Neque  erat,  cur  iam  desperarent  Graeci  fore  ut  Hectori  sine  muro  resisterent,  ancipiti  enim  fortuna  pu- 
gnatum  erat.  Nec  profecto  ea  qua  supra  hic  utemur  excusatione,  posse  quaedam  ad  aliud  tempus  trans- 
ferri  aut  propter  necessitatem,  ut  navium  recensionem,  quo  melius  intelliganlur  sequentia,  aut  propter  pul- 
chritudinem,  ut  illum  Priami  Helenaeque  sermonem,  quia  placeal.  Quid  enim  magis  molestum,  quid  ma- 
gis  frigidum  quam  illa  muri  constructio,  quam  sex  versibus  (H  436  seqq.)  inclusit  poeta,  lemporis  vero 
spatio  tam  exiguo,  ut  vix  minima  pars  eius  operis  absolvi  potuisse  videatur.  Patrocli  contra  rogum 
quanta  cum  cura  exstruxit,  quam  diligenter  singula  persecutus  est,  distinxil  operas,  commemoravit  Merio- 
nen  praefectum,  materiam  indicavit,  formam  magnitudinemque  operis  signiflcavit.  Quodsi  noluit  simi- 
liter  in  muri  descriptione  versari,  satius  erat  fingere  fuisse  murum  iam  a  principio  belli  exstructum. 
Poterat  enim  non  sine  aliqua  veri  specie  uti  illo  propugnaculo,  quod  Thucydides  (I,  11)  a  Graecis  prope 
litus  factum  esse  dicit:  quamquam  non  umrus  is  erat,  quo  tot  naves  cingerentur  (qualem  vix  fieri  po- 
tuissc  apparet),  sed  potius  arx  quaedam  (_£qv(iu  vocat  Thucydides)  collocata  apte  ad  varios  belli  casus 
defendendos.  In  qua  si  illa  cerlamina  exposuisset  poeta,  quae  inde  a  duodecimo  libro  sequuntur,  debe- 
bat  multa  immutare  eorum,  quae  vulgo  narrarentur,  prioribusque  libris  adiiccre  mentionem  muri,  quae 
nulla  in  iis  erat:  quo  facto  futurum  erat  ut  niliil  relinqueretur  satis  dignum  fide.  Unum  enim  si  appa- 
reret  mulatum  esse  ex  arbitrio  poetae,  quid  de  reliquis  statuendum  erat.  Maluit  igitur  ab  iis,  quae  sicuti 
acceperat  sic  exposuit,  longe  separare  et  disiungere  ea,  quae  ipse  finxisset,  ne  haec  illis  obessent. 

Non  enim  dubito  quin  de  muro  recte  statuerint  veteres:  qui  quid  senserint  ipsorum  verbis  decla- 
rabitur.  Ponam  autem  primum  Eustathii  verba  (o67,  15)  ^Graecorum  hunc  niurum  antiqui»  placef 
„fabulam  esse  ficlam  ab  Homero:  revera  enim,  ul  dicunt,  nuiiquam  fuit^  sed  cum  fingeret  poeta  murum 
,,factum  alque  oppugnatum  esse,  non  quae  facta  sunt  narrarit,  sed  simulavil  facta  esse,  neque  exposuit 
,,vera,  sed  falsa  supposuit.'-'-  Et  significavit  ipse  Homerus  haec  a  se  ficta,  non  ad  veritatem  scripta 
esse.  Nimirum  enim  muro  exstructo  necesse  erat  exstare  eius  vestigia.  Nam  etsi  magna  pars  a 
pugnantibus  diruta  erat,  manebant  tamen  lapides,  manebat  fossa:  qualia  saepe  in  vetustis  constructio- 
nibus  cernimus,  ut  intelliganius  et  murum  fuisse  et  quo  loco.  Atqui  huius  Troiani  muri,  quem  Home- 
i*us  exstruxit,  nulla  fuerunl  vestigia.  Hinc  facile  apparebat  non  fuisse  murum  atque  ficta  esse  quae- 
cunque  ad  eum  pertinerent.  Quod  cum  timeret,  curavit  poeta  ut  rationem  iniret,  qua  fuisse  viderentur, 
quae  non  fuerant.  Idque  fecit  non  expugnato  demum  muro,  sed  quo  loco  primum  eius  mentionem 
iniecit,  confestim  ne  dum  dubitarent  abalienarentur  audientes,  ipse  occurrit  deosque  ipsos  induxit  de  ea 
re  decernentes.  Nam  cum  Neptunus  timeret  ne  eo,  quem  ipse  cum  Apolline  fecerat,  insignior  fieret 
murus  Graecorum  infringereturque  sua  gloria,  lupiter  ei  promisil  hunc  quidem  funditus  deletum  neque 
uhmn  eius  vestigium  relictum  iri.  Quod  quomodo  factum  esset,  antequam  apud  murum  pugnaretur, 
poeti  anticipandum  sibi  duxit.  Octo  igitur  flumina  ad  murum  avertisse  Apollinem,  maris  fluctus 
eodem  impulisse  tridente  Neptunum,    imbres  denique  maximos  coelo  demisisse  lovem  dicit.     Ridiculum 


sane,  quod  a  Graecis  perexiguo  temporis  spatio  factum,  a  Troianis  iam  labefactatum  esset,  id  ut  dele- 
retur  tres  potentissimos  deos  novem  diebus  vix  effecisse.  Non  vero  hoc  curavit  poeta  sed  iliud  ma- 
ius,  ut  ne  quod  vestigium  relictum  esse  videretur.  Ouamobrem  in  mare  delati  sunt  lapides  atque 
omnia  arena  cooperta  soloque  aequata  (cf.  schol.  ad  M  25.  Eust.  842,  42).  Recte  igitur  poeta  bis  de 
ea  re  egit  (H  443.  M  10)  ut  appareret  et  cur  deleretur  et  quomodo:  neque  subditicius  mihi,  ut  qui- 
busdam  veterum,  videtur  superior  locus,  quo  sublato  qua  re  commoli  essent  dii  lateret.  lam  utar 
scholiis,  ut  veteres  idem  sensisse  demonstrem.  Sunt  autem  haec  fere  (ad  M  4):  „Poslquam  hmorit 
„Achillis  causa  murum  finxit,  deleri  eundem  funditus  dicit,  ne  quando  quae  non  rere  dixerit  pemotcan- 
„tur  a  posteris.  Quapropter  interiisse  dicit  murum.'-'-  Alii  eodem  loco  haec  habent:  ,.cutn  ipte  ex- 
„struxissel,  ipse  delecit  quoque,  argumenta  abolitunis  quibus  refutari  posset.  Auctoret  rero  delendi 
„muri  fecit  deos  iratos,  quia  sacra  mm  rile  facta  essenf^^  (cf.  ad  H  445).  Eustathius  haec  habet 
(567,  23):  „Sed  ne  falsa  dixisse  argueretur  a  posteris,  qui  vel  minima  eius  muri  cestigia  fruttra  quete- 
„rerent  etc."  Aristotelis  eadem  fuit  opinio,  euius  verba  Eustaihius  (567,  34)  habet  haec:  „Murum  qui 
„finxit  idem  aboletit  poeta.'-'-  Fuit  etiam  Slrabonis  (II,  161.  A.  160).  Qnase  non  potuit  sumere  inde  a 
primo  belli  anno  exstitisse  murum,  nc  veris  falsa  admiscendo  omnia  incerta  redderet,  vel,  ut  Eustathius 
dicit,  ne  suspicionem  moveret  de  universa  narratione  fidesque  demeretur  iis  quoque,  quae  vera  essent. 

Recte  igitur  mihi  videor  ponere  nec  Lycios  Sarpedone  duce  Troiam  venisse  nec  muro  cinctas 
fuisse  Graecorum  naves,  exstruendique  muri  illud  consilium,  quod  Nestor  (H  338)  dedit,  non  ex  rerum 
gestarum  veritate,  sed  ex  mente  ipsius  poetae  haustum  esse.  Cui  consilio  quoniam  coniungpitur  et 
quasi  cohaeret  alterum,  quod  est  de  tumulo  omnium,  qui  ceciderunt,  communi:  in  eam  quoquerem  in- 
quirendum  putavi,  ut  sing^ulis  quantum  fieri  posset  expensis  de  universa  re  statueretur.  Dicam  igitur 
qua  ratione  quibusque  locis  Graeci  eos  sepeliverint,    qui  ceciderunt  in  bello. 

Huius  rei  cum  saepissime  menlio  fiat  apud  Homerum,  apud  Troiam  sepultos  esse  eos,  qui  inter- 
ficerentur,  videnius.  Menelaus  si  ex  vulnere  nioreretur,  futurum  esse  Agamemnon  dicit  {d  175)  ut  a 
Graecis  in  Troade  sepeliretur  monumentumque  eius  fieret  prope  urbem  hostium.  Eodem  loco  Ulysses 
et  Agameninon  si  cecidissent,  monumentis  exstructis  sepulti  essent  (a  239.  |  369.  «311.  a>  32).  Quani- 
obrem  Hector  Graecorum  fortissimo  quoque  ad  pugnam  provocato,  promisit  si  ipsi  victoria  contigisset, 
se  corpus  adversarii  Graecis  redditurum  esse,  ut  eum  sepelirent  monumentumque  facerent  ad  litus 
Hellesponti  {H  85).  Qua  quidem  in  re  Homerus  haud  dubie  signiflcavit  Aiacis  tumulum,  quamquam  is 
non  ab  Hectore  occisus  est.  Silus  erat  in  prontontorio  Hellesponti  prope  urbem  Rhoeteum,  non  ita 
longo  intervailo  disiunctus  a  mari  Aegaeo.  Eustathius  de  ea  re  dicit  (535,  15):  ,,notandum  ex  historia 
„sumpsisse  poetam,  quae  de  Aiace  prope  Hellespontum  sepeliendo  dicit:  multit  enim  heroum  ibidem 
„fuerunt  sepulcra,  ita  ut  procul  in  conspeclu  essent  nacigantibus^'-  (cf.  Strab.  XIII,  103.  A.  890.  Eust. 
237,  16.  Plin.  h.  n.  V,  30,  125).  Multorum  heroum  sepulcra  cum  ibi  fuisse  dicat  Eustathius,  paucorum 
tantum  nomina  novimus,  ut  Patrocii,  Achillis,  Antilochi  (y  109.  o  77).-  El  Achillis  quidem  tumulus  in 
Sigeo  erat  in  ipso  introitu  Hellesponti  (Eur.  Hec.  522.  schol.  Plin.  h.  n.  V,  30, 125.  Her.  VII,  94.  Strab. 
XIU,  110.  A.  896.  116.  A.  900.  103.  A.  891.  Xen.  Hell.  III,  2,  17).  E  regione  Sigei  in  Chersonneso 
situm  erat  delubrum  Protesilai  prope  Elaeuntem  urbem  Aeolum,  diu  id  cultum  a  Graecis  opulentumque 
pretiosissimis  donis  (Thuc.  VIII,  102.  Her.  IX,  116.  VII,  33.  Paus.  I,  34,  2.  III,  4,  5.  Strab.  VII.  fr.  52. 
Philostr.  her.  2.  Tz.  ad  Lyc.  532). 

Pari  modo  Troianorum  quoque  sepulcra  in  ea  regione  fuerunt,  ut  Hectoris  in  ea  urbe,  quae  ap- 
pellatur  Ophrynium,  unde,  cum  fame  premerentur  Graeciae  civitates  oraculi  iussu,  ossa  eius  in  Graeciam 
deportata  et  in  Boeotia  humata  esse  dicuntur  (Paus.  IX,  18,  4.  ad  N  1.  Tz.  ad  Lyc.  1194.  1208. 
Strab.  XIII,  103.  A.  889).  Hecubam  in  Chersonneso  prope  Cynossema  ab  Ulysse  sepultam  esse  notum 

est,  quamquam  aliis  quoque  locis  eius  monumenta  fuisse  dicuntur,  ut  in  Sicilia.  Eetionis,  qui  pater 
fuit  Andromachae,  monumentum,  quod  Thebis  Troicis  fuit,  Homerus  ipse  quale  esset  descripsit  suavissi- 
me  (Z  416).  Quid,  quod  Pandari  qiioque  sepulcrum  prope  Simoentem  fluvium  situm  fuit  (Steph.  Zi- 
A««).  Quare  cum  talium  rerum  tam  frequens  esset  in  illa  regione  memoria,  non  inepte  Pausanias 
(Vlll,  12,  5.  cf.  ad  iV  459)  extra  Troadis  fines  vita  excessisse  putavit  Anchisen,  quoniam  Aeoles,  qui 
in  ea  regione  habitarent,  eius  viri  sepulcruni  non  haberent.  Sed  erravit  vir  egregius,  quod  putavit  An- 
chisae  nullum  in  Troade  esse  sepulcrum :  oslendebatur  enim  in  Ida  monte  (Eust.  850,  32). 

Duo  sunt,  quae  probari  puto  his  quae  modo  dixi :  alterum  solitos  fuisse  Graecos  sepelire  eos,  qui 
in  pugna  cecidissent,  in  agro  Troiano ,  alterum  multa  ob  eam  rem  fuisse  in  ea  regione  monumenta  et 
nota  fuisse  nomina  eorum  virorum,  qui  ibi  sepulti  essent.  lam  vero  Nestor  quo  loco  murum  exstrui 
vult,  tumulum  quoque  fieri  iussit,  ad  ossa  condenda,  quae,  si  quando  domum  redituri  essent,  asportarent 
et  ad  liberos  mortuorum  deferrent.  Qua  quidem  in  re  non  negligendum  videtur,  quod  non  ea  qua  solet 
arte  id  dixit  Homerus,  sed  verbis  utitur  durioribus.  Ita  enim  dixit,  quasi  sua  quisque  ossa  domum  de- 
ferret  (H  334.  «05  x'  oezia  naialv  exaatog  otxad'  ayri):  cuius  negligentiae  eam  causam  fuisse  credi- 
derim,  quod  mutata  sunt  nonnulla  in  his  versibus  nescio  a  quo.  Similis  enini  est  ratio  sequentium,  ad 
quae  iam  transeo.  Non  enim  recle  Nestor  indiscretum  («xpttoi')  voeat  quem  construi  vult  tumulum: 
cuius  partes  si  nullo  discrimine  dignoscerentur,  non  poterat  Heri  ut  finito  bello  singulorum  ossa  secer- 
nerentur.  Quae  erat  ipsa  causa,  cur  exstrueretur.  Debebat  aut  nullus  fieri  aut  cuius  parles  facile  dis- 
cernerentur.  Viderunt  hoc  veteres,  ut  est  in  scholiis,  viderunt  porro  aliud  gravissimum.  Negant 
enim  recte  de  asportandis  ossibus  praecipere  Nestorem.  Sed  potius  ipsa  interpretum  verba  afferam 
(ad  H  334) :  „  Virgula  hi  nersus  notantur,  quia  non  proplerea  morlui  cremabantur,  ut  ossa  asporlarenlur, 
„«ed  quia  moris  erat.  Cremabantur  enim  etiam,  qui  domi  suae  mortui  essenl.  Apud  Homerum  enim 
,,umcerse  quo  quis  loco  moreretur,  ibi  eius  ossa  condebantur.'-''  His  similia  vel  eadem  aliis  locis  (y  109. 
Z  S.'}^)  repetuntur  ab  interpretibus.  Qui  cum  recte  sensissent  ea,  quae  hoc  loco  essent  quaeque  aliis, 
repugnare  inter  se  et  praeter  consuetudinem  esse,  quae  praeciperet  Nestor,  casu  errasse  poetam  rati, 
non  consilio  et  voluntate  id  egisse,  videntur  mihi  non  recte  perspexisse  quae  esset  rei  natura  atque  causa. 
Nam  si  ei  narrationi,  quae  erat  de  bello  Troiano,  nova  addere  vellet  poeta  et  aliorum  ducum  certamina 
cladesque  exponere,  quorum  nulla  in  ea  regione  exstabant  vestigia:  via  ac  ratio  excogitanda  ei  erat, 
qua  probaret  sepultos  non  esse  apud  Troiam,  quos  ibi  necatos  esse  erat  dicturus.  Nisi  talem  rationem 
invenisset,  facilis  erat  et  in  promptu  refutatio  nec  tam  grammaticorum,  qui  longe  repetita  compararent, 
quam  cuiusvis,  qui  oculis  vidisset  litus  Hellesponti.  De  Sarpedonis  corpore  quid  excogitasse  videatur 
iam  demonstravi.  Sed  addani  aliud  exemplum.  Constat  Boeotos  e  Thessalia  profectos  multo  post  bellum 
Troianum  in  eas  regiones  venisse,  quae  postea  Boeotia  ab  incolis  dictae  sunt.  Non  igitur  potuerunt  Atri- 
dis  auxilio  venire  ex  Boeotia,  u.t  narrat  Homerus,  ut  qui  nondum  essent  in  ea  terra.  Quod  vero  Thu- 
cydides  dixit  partem  aliquam  eorum,  quam  multo  post  ceteri  secuti  essent,  iam  belli  Troiani  tempore 
in  Boeotia  fuisse  et  auxilia  Troiam  misisse,  recte,  ut  multis  videtur,  censuit  0.  Muellerus  (Orch.  393)  captum 
auctoritate  Homeri,  ut  explicaret  quae  inter  se  repugnarent,  coniectura  id  sumere  scriptorem,  non  nar- 
rare  quae  memoriae  prodita  essent.  Quamquam  quodam  modo  Strabo  quoque  (IX,  248.  A.  615) 
Thucydidi  assentitur.  Et  Boeotorum  Homerus  quinque  duces  fuisse  dicit,  quorum  secundum  Pausaniam 
(IX,  4,  2)  solus  in  Graeciam  rediit  Leitus:  tres  ipse  Homerus  interfectos  esse  narravit  (O  329.  340. 
,5450).  Quorum  quidem  sepulcra  si  quis  requireret,  non  poterant  ea  apud  Troiam  ostendi,  ut  qui  ipsi 
nunquam  ibi  fuissenl.  Finxit  igitur  poeta  fuisse,  quorum  ossa  asportata  essent  in  Graeciam.  Ut  Arce- 
sihi,  cuius  reliquias  Leitum  domum  devexisse  leginms  apud  Pausaniam  (IX,  39,  2).  Porro  fama  erat 
Thetsandrum  quoque  Polynicis  filium  cum  Agamemnone  in  Asiam  profectum,  occisum  esse  a  Telepho 

in  Mysia.  Et  fuit  eius  inonumentum  prope  Caicum,  Elaeae  urbe  Aeolica,  in  foro  (Paus.  IX,  5,  7). 
Non  dubito  quin  hic  bis  narretur  eadem  res.  Recentior  allera  de  Leito  narratio  post  Boeotorum  de- 
mum  migratlonem  coepta,  cum  Homeri  auctoritate  confirmaretur,  efTecit,  ut  altera  oblivione  obrueretur, 
quam\us  propius  accederet  ad  veritatem.  Valet  enim  de  Leito  quoque,  quod  supra  de  Sarpedone.  Et 
Sarpedonem  quidem  lupiter  ipse  in  Lyciam  transtuiit:  Leitus  vero  aliique,  qui  eadem  conditione  essent, 
Graeci  ut  in  Graeciam  delati  viderentur,  efTecit  poeta  illa  Nestoris  oratione.  Apparet  ficta  esse  haec 
omnia  nugasque  poetae,  non  veritatem  rerum  gestarum.  Est  autem  illa  quam  modo  dixi  oratio  (H 
327  s.)  aut  universa  composita  aut  certe  immutata,  eo  consilio  ut  quae  post  eam  adderentur,  constare 
possent  cum  monumentis  haud  dubiis  rerum  gestarum.  Et  septem  eius  versus  qui  primi  legnntur  nihil 
habent,  in  quo  ofTendamus.  Octavus  vero  et  nonus  (334.  335),  quos  veteres  iam  notaverunt,  quo  con- 
silio  huc  illati  videantur  satis  dictum  est.  Eodem  refero  eos,  quibus  murum  exstrui  iubet  Nestor. 
Interpositus  est  decimus  cum  priore  parte  undecimi  (336.  337).  Qui  cum  non  constent  cum  superiori- 
bus,  quia  indiscretus  vocatur  is  tumulus,  quem  discrimina  partium  habere  oportet,  nescio  an  sint  pro- 
fecti  a  priore  poeta,  postea  relicti  per  errorem  ab  eo,  qui  universara  hanc  orationem  immutavit. 

Est  autem  haec  Nestoris  oratio  quasi  cardo  universae  de  Iliadis  partibus  quaestionis,  quae  nostris 
temporibus  multos  exercuit.  Nam  quae  dubia  vel  subditicia  videri  possint,  ut  ante  eam  perpauca  in- 
venies  (non  enim  hic  miniraa  curo),  sic  post  eara  permulta.  Dicam  autem  de  singulis,  cum  alia  aiio- 
rura  sit  ratio:  non  tamen  eo  quo  sunt  apud  Homerum  ordine,  sed  arripiam  quaecunque  proxima  sunt 
superioris  disputationis.  Quae  quidem  triplex  fuit.  Demonstratum  enim  est  Sarpedonem  non  venisse 
Troiam,  lum  murum  nec  oppugnatura  nec  omnino  factum  esse,  denique  praeceptum  illud  Nestoris  de 
asportandis  ossibus  artiflcium  esse  a  poeta  institutum  ad  decipiendos  animos  audientium. 

Neque  vero  illa  quae  supra  dixi  oranino  nova  erant,  quae  primus  aut  invenissem  aut  pronuntia- 
rem.  Non  enim  tara  raea  posui,  quara  vetera  repetivi,  verbis  in  ea  re  usus  ab  Eustatiiio  vel  ex  scho- 
liis  assumptis.  Videtur  igitur  oratio  mea,  rerum  gestarum  sive  probabiUtate  sive  verilate  confirmata, 
rediisse  ad  grammaticorum  auctoritatem.  Quibus,  quamquam  tam  multa  et  acute  viderunt  et  subtiliter 
disputaverunt,  ut,  si  eos  sequi  possim,  seraper  mihi  ipse  afferre  videar  maximum  ad  veri  inventionem 
adiunientum,  non  tamen  ita  deditus  sum,  ut  totus  haeream  in  eorum  sententiis.  Eam  enim  quae  hic 
proposita  est  quaestionem  video  eos  inchoasse,  perfecta  plenaque  ut  sit  non  efTecisse.  Nec  profecto 
quae  fuit  summorura  virorura  ratio  unquam  eam  potuerunt  absolve/e.  Ponam  exemplum  ul  quid  sen- 
tiam  intelligatur.  Qui  enim  esset  cursus  rautationura  in  rebus  publicis,  a  quibus  initiis  proficisci  sole- 
rent  civitates,  quo  corarautationura  ordine  ad  interitum  pervenirent,  egregie  id  quidem  intellexerunt 
homines  Graeci,  omnium  optime  persecutus  est  Ari.stoteles  vir  praeelarus.  Cum  enim  tanta  copia 
exemplorura  esset,  quae  aut  ipsi  oeulis  vidissent  aut  facile  repeterent  ex  historia,  non  difficile  erat 
ingeniis  acutis  verum  invenire  ac  de  universa  ratione  recle  iudicare.  Sunt  vero  etiam  alia,  quae  non 
eodem  raodo  repetantur,  quo  civitatium  ortus  atque  interitus.  Ea  semel  in  singulis  populis  videmus 
nasci,  crescere,  exstingui.  Haee  est  mythorura  natura.  Qui  quamvis  infinita  minimarum  partium  varie- 
tate  constent,  liabent  tamen  eas  ita  inter  se  coniunctas  atque  quasi  implicitas  et  coUigatas,  ut  unum 
corpus  efficiant.  Hos  apud  Graecos  mulli  viri  et  ii  egregiis  ingeniorum  acuminibus  praediti  duxerunt 
nihil  esse  nisi  nugas,  alii  vero  perpaucis  admodum  demptis  vel  paululum  immutatis  putaverunt  res 
anliquissirais  teraporibus  gestas  iis  exponi.  Neutri  recte  sensisse  videntur  esse  raediam  quandam  ra- 
tionem  eam,  qua  nos  in  singulas  parles  inquirendo,  quae  a  sapientibus  viris  subtiiiter  excogitata  sunt 
vel  de  rebus  divinis  vel  de  antiquissirao  rerum  humanarum  statu,  discemere  et  segregare  conainur  ab 
iis,  quae  illis  vel  casu  ut  fit  vel  negligentia  vel  consulto  adiecta  sunt.  Eadem  quae  mytliorum  est 
eorum  carminum  ratio,  quae  versantur  in  mythis,  ut  Homeri  Hesiodique.     In  quibus  raulta  a  gramma- 

ticis  Graecis  recte  perspecta  esse  quis  negabit.  Nam  intellexerunt  et  versus  subditicios  esse  permultos 
et  recte  plerumque  argumentis  indicarunt  qui  essent.  Quae  abhorrerent  ab  usu  dicendi,  quae  non  ad 
veritatem  narrata  essent  senserunt.  Sed  saepe  versantur  in  rebus  parvis,  interdum  etiam  ridiculis. 
Quot  libros  de  navium  recensione  confecit  Demetrius  Scepsius,  cum  nimia  quadam  diligentia,  ne.dicam 
morositate,  urbes,  duces,  fabulas  denique  cuiusvis  generis  persequeretur?  Multi  sane  in  hoc  genere 
doctrinam  magis  ostendisse  videntur,  quam  adhibuisse  ad  explicandum :  nemo  infinita  paene  rerum 
copia  congesta  ad  inventionem  argumenti  adiunxit  absolutionem  argumentandi.  Quae  si  ita  sunt,  no- 
stram  est,  quae  illi  inchoata  reliquerunt,  persequi  et  si  modo  fieri  potest  ad  conclusionem  perducere. 
Id  ut  faciam  iam  tentabo. 

Continentur  autem  res  Sarpedonis  iis  ferelibris,  qui  ordiunlur  a  muri  oppugnatione.  Quibus  enlm 
superiorum  iibrorum  locis  mentio  fit  Sarpedonis  Glaucive  (sunt  vero  omnes  quatuor),  eos  non  a  primo 
poeta  profectos,  sed  postea  non  recte  illatos  esse  supra  demonstravi.  Recte  commemorantur  hi  Lycii 
in  duodecimo  libro  iisque,  qui  proxime  sequuntur,  maxime  sexto  decimo  et  septimo  decimo.  Nec 
commemorat  tantum  eos  poeta,  sed  plurimum  versatur  in  eorum  pugnis  narrandis.  Quae  vero  est  de 
oppugnatione  muri  narratio,  ea  ita  cum  Lyciis  coniuncta  est,  ut  his  demptis  nulla  sit.  Hi  igitur  libri, 
dico  duodecimum  cum  nonnullis  sequentium  usque  ad  decimum  septimum,  res  continent  fictas  a  poeta: 
quae  vero  in  priore  parte  Iliadis  narrantur,  si  non  vera  sunt  al  certe  videbanlur  esse  vera  et  poetae  et 
iis,   qui  eum  audirent. 

Huius  rei  similis   est  ratio  eorum   poetarum  (cyclicos  vocant),  qui   antehomerica  et   posthomerica 

scripserunt.     Cum  enim  decem  annos  apud  Troiam  pugnatum  esse  putaretur,  non  facile,  quae  de  bello 

illo  vulgo  ferebantur,  sufficiebant  tanto  temporis  spatio.     Nam  si  revera  per  decem  annos  bellum  fuisset, 

haud  dubie  mullo  plura,  quam   quae  narrabantur,  accidissent  memoratu  digna.     Quare  quae  videbantur 

deesse,  praebuerunt  ea  probabilem  causam  fingendi  nova,  quibus  continua  et  plena  efficeretur  narratio. 

Nani  si  mythum  vocamus  euiji,  qui  in  ore  fertur  omniuni,  quem  putabimus  populum  potuisse  niemoria 

comprehendere  tantam  nominum  copiam,   quanta  est  in  quibusdam  Iliadis  partibus  et  inveniretur  haud 

dubie  apud  cyclicos  quoque,  si  eos  legeremus,  quae  porro  gens  videtur  delectari  potuisse  toties  repe- 

tilis  certaminibus ,  quae  nihil  haberent  singulare  praeter  nomen?    Nec  profecto  talia  a  principio  habuit 

Graecorum  de  Troia  expugnuta  mythus.     Habuit  altercationem  Achillis    et  Agamemnonis,    habuit  porro 

praestantissimorum   ducum  aliquol  .certamina   non    ea  niulta  sed   insignia,    certe  non   longas   pugnarum 

enarrationes.    Multa  non  tam  exponebantur  quam  significabantur.    Ut  urbes  terra  marique  expugnatae 

ab  Achille,  duodecim  mari,  undecim  terra,  quarum  Troia  ipsa  fuit  duodecima,  ut  idem  esset  numerus. 

Quoad  haec  ore  vulgi  ferebantur,  nemo  sensit  ea  pauciora  esse  quam  pro  numero  annorum.    Ubi  vero 

semel  initium  factum   est  carmine  ea  enarrandi,   cum  intelligeretur  multa  deesse  ad  explendum  decem 

annorum  spatium,  poetae  primum  ea  arripere  coeperant,  quae  in  fabuUs  breviter  indicata  erant,  tum  his 

quoque  occupatis  eo  delati  sunt,  ut  nova  ad  arbitrium  fingerent.    Huc  refero  ea,  quae  de  Penthesilea, 

de  Memnone*)  narrantur:  quae  haud  scio  an  nemo  pro  veris  sit  habiturus.     Multi  enim  e  ducibus  ceci- 

derant  in  pugnis:  de  Thracum  ducibus  vide  /t  525.  Z  7.     Itaque  ut  aliae  pugnae  esse  possent,   novi 

erant  inveniendi. 

Quae  inventio  profecto  non  pertinet  ad  universos,  qui  nunquam  senserunt  esse,  cur  plura  finge- 
rentur,  sed  potius  ad  singulos,  dico  eos  poetas,  qui  post  Homerum  res  belli '  Troiani  carminibus  enar- 
raverunt.     Desierunt  igitur  aliquando   illae  fabulae  libere  vagari   in   ore  omnium  et  transierunt  in  arbi- 


•)  Memnonis  quoqiie  momimenlum  prope  Troiam  ostendebatur,  Ael.  h.  a,  5,   1.  Str.  XIII,  89.    A  878.  et  appeU 
lab&tur  in  ea  regione  Memaonis  vicus:  sed  haec  dubia  suut:  fuit  enim  Memnonis  sepulcnim  in  Syria,  Str.  XV,  317.  A  1058. 

trium  paucorum.  Quas  exorsi  sunt  cuncti  tacito  quodam  consensu,  ut  flt  in  iis,  quae  universi  populi 
non  singulorum  sunt,  eas  pertexuerunt  et  auxerunt  perpauci.  Dixi  hos  esse  cyclicos  quos  vocamus 
poetas.  Sed  eorum  librorum,  quibus  demonstratum  est  consulto  res  flctas  narrare  poetam,  maxime 
trium  illorum  (M,  77,  J^,  num  quae  est  alia  ralio?  Profecto  nuila.  Quam  enim  rationem  longius  per- 
secuti  sunt  cyclici,  suis  coramentis  augendi  veteres  fabulas,  inchoata  ea  est  in  his  libris.  Itaque  si 
argumentum  spectes,  media  est  eorum  ratio  inter  antiquissimam  Iliadis  partem  eosque  poetas,  qui  post 
Homerum  vixerunl. 

lam  mihi  liceat,  quam  paucissimis  potero ,  repetere  ea,  quae  abhine  duos  fere  annos,  nondum  his 
quae  modo  exposui  ad  liquidum  perductis,  de  iisdem  libris  dixi,  principio  argumentationis  a  longe  alia 
re  sumpto  *).  Dixi  enim  (nihil  pono  nisi  capita  rei)  praepositiones  iv,  i%,  tis  in  priore  Iliadis  parte 
nominibus  addi  earum  tantum  rerum,  quae  certae  ac  definitae  sint  sensibusque  percipiantur,  qualia  sunt: 
in  aqua,  ex  aqua,  in  aquam :  non  addi  nominibus  earum  rerum,  quae  sint  infinitae  ac  mente  non  sensi- 
bus  percipiantur,  non  igitur  inveniri  in  hac  parte  Iliadis  talia  qualia  sunt:  in  bello,  e  bello,  in  bellum. 
Non  enim  bellum  ipsum  oculis  cernimus,  sed  homines  dimicantes:  bellum  id  esse  cogitamus.  In  us 
vero  libris,  qui  medii  fere  sunt  Iliadis,  saepissime  inveninius:  in  bello  quaeque  eiusdem  generis  sunt. 
Adduntur  enim  in  his  libris  illae  praepositiones  iis  quoque  nominibus,  quae  res  in  cogilatione  sola  po- 
sitas,  non  sensibus  perceptas  significent.  Apparet  in  his  immutatam  esse  sermonis  rationem.  Neque 
potuit  tantopere  immutari  brevi  temporis  spatio,  quale  est  unius  hominis  vita.  Quare  tum  temporis 
statui  alium  fuisse  poetam,  a  quo  superiores  libri  profecti  essent :  alium  porro,  a  quo  hi,  qui  medii  col- 
locantur.  Quod  tum  argumentis  ex  usu  loquendi  desumptis  statui,  id  egregie  confirmatur  iis,  quae 
supra  exposui.  Qui  enim  alium  sequuntur  dicendi  usum,  iidem  libri  magis  etiam  differunt,  si  res  spectes. 
Nimirum  qui  illos  scripsit  cecinitve  poeta,  narravit  quae  vera  aut  essent  aut  ipsi  esse  viderentur:  qui 
vero  hos  quae  sciret  falsa  fictaque  esse,  omni  artificio  annixus,  ut  pro  veris  haberentur.  Indignum  id 
quidem  poeta  videri  possit.  Quid  enim  statuemus  de  eo,  qui  operam  dedit,  ut  legentes  falleret.  Sed 
mitto  id.  Certe  utrumque  satis  per  se  magnum:  sed  illud  maius,  quod  in  eosdem  cadit  libros,  duode- 
cimum  cum  nonnullis  sequentium  usque  ad  septimum  decimum  fere,  quamquam  paucis  talia  deflniri 
non  possunt.  Septimus  enim  liber,  quo  continetur  Nestoris  illa  oratio,  si  usum  loquendi  spectes,  pari- 
ter  atque  octavus,  paululum  discedit  a  prioribus  et  accommodare  sese  videtur  ad  rationem  sequentium. 
Ceterum  de  octavo  difficillimum  est  certi  aliquid  affirmare.  Nam  quae  prima  est  lovis  oratio,  non  solum 
pulcherrima  est  sed  etiam  maxime  necessaria.  Nisi  eniin  lupiter  vetaret  deos  in  pugnam  ire,  nec  pro- 
missis  staret  (pollicitus  enim  est  Graecorum  cladem),  nec  intelligerentur  quae  sequuntur.  Reliqua  vero 
pars  eius  libri  habet  quaedam,  quae  multis  dubia  visa  sunt.  Sed  de  his  exponere  longum.  Muri  com- 
memoratio  inest  quidem,  sed  ita  ut  non  semper  fuisse  sed  non  recte  ab  aliquo  illata  esse  videatur. 
Hinc  patet  in  septimo  atque  octavo  libro  immutata  esse  nonnulla,  alia  sicut  anliquitus  fuerint  relicta. 
Nimirum  oportebat  haec  accommodari  ad  ea,  quae  sequuntur.  li  porro  libri,  quibus  Achillem  rursus 
pugnantem  induxit  poeta,  vicesimus  cum  duobus  sequentibus,  propius  accedunt  ad  rationem  priorum 
librorum,  sive  usum  loquendi  spectes  sive  res.  Indicavi  quasi  fines,  intra  quos  ea  continentur,  quae 
et  argumento  et  dicendi  ratione  differre  dixi.  Sed  ab  utraque  parte  in  confinio,  ut  ita  dicam,  posiu 
sunt,  quorum  singularis  est  ratio:  ab  altera  scutum  Achillis,  ab  altera  Dolonia  cum  legatione  ad  Achil- 
lem  missa.  Doloniam  iam  dixi  a  Pisistrato  huc  illatam  esse.  Non  nego  aptissime  eius  locum  inventum 
esse  a  Pisistrato,    si  collocanda  erat.     Certe   non  est  necessaria:   quam  deesse  nemo  sentiret,    si  non 


*)  la  libro  qui  inscribitnr:    Die  allmaliche  entsiehnng  der   gesange  des  Ilias,   nachgewieseu  au»  unierschieden  im 
gebrauche  der  praepositionen.     Goltingen,  Vandenhoeck  u.  Ruprecht. 

legeretur.  Idem  valet  de  legatione,  quamquam  de  hac  scio  esse,  qui  aliter  sentiant.  Ne  scuti  quidem 
descriptlo  necessaria:  etsi  est  pulcherrima :  quare  veteres  quoque  eam  virgula  notaverunt.  Haec  tria 
eo  demum  tempore  huc  illata  esse  credo,  quo  e  magna  copia  carminum  ea  colligi  coepta  sunt,  quae 
in  unum  hoc  corpus  coniungi  possent,  quod  vocatur  llias.  Alia  quoque  carmina  fuisse  non  negaverim, 
quae  pertinerent  ad  bellum  Troianuni.  Sed  ea  inlerierunt,  quia  non  tam  facile  huic  corpori  addi  pote- 
rant.  Sed  haec  longius  persequi  non  possum.  Ea  quoque,  quae  modo  dixi,  diu  dubitavi  num  profer- 
rem,  sed  non  potui  aliter  explicare  quae  mihi  videretur  ratio  illorum,  quae  propria  sunt  huius  disputa- 
tionis.     Ad  haec  iam  redeo.     Nempe  ad  muri  oppugnationem  et  res  Sarpedonis. 

Videamus  qui  haec  exposuit,  qualis  fuerit  poeta.  Certe  non  idem,  qui  priores  libros  scripsit.  Id 
enim  effectum  puto  hac  mea  duplici  arg-umentatione,  ut  non  ab  uno  universa  Ilias  composita  sit.  Non 
hic  curabo  quot  fuerint  poetae:  ne  omnia  simul  agere  videar.  Ponam  duos  fuisse.  Alteri  tribuam  eos 
libros,  qui  sequuntur  duodecimum:  alteri  superiores  usque  ad  octavum  fere.     Hos  comparabo. 

Alter  versatur  in  fabulis  omnium  sermone  tritis,  quibus  quae  res  antiquissimis  temporibus  gestae 
essent  ad  veritatem  narrari  et  ipse  poeta  credebat  et  eius  populares.  Aiter  cum  ad  eorum ,  quae  ille 
narraverat,  similitudinem  nova  finxisset,  variis  artificiis  efficere  conatus  est,  ut  quae  sciret  esse  falsa, 
popularibus  vera  esse  persuaderet.  Dixit  igitur  ille  vera,  hic  simulavit  se  dicere.  Ille  verbis  ornare 
poterat,  immutiire  res  vel  addendo  vel  demendo  vel  aliter  narrando  non  poterat:  simplex  enim  et  sem- 
per  eadem  est  ratio  veritatls,  semper  sibi  constat  nec  vulf  immutari  iis  rebus,  quas  nos  concupiscimus 
vel  declinamus.  Non  igitur  id  dicit,  quod  ipse  sentit:  sua  celat  dum  aliena  profert.  Alter  vero  nihil 
habet  nisi  sua:  in  quibus  certe  utcunque  libebat  versari  poterat.  Quae  enim  ipse  flngeret,  quocunque 
volebat  modo  narrabat.  llle  non  tam  sua  vice  fungitur  quam  popularium:  ad  omnes  enim  pariter,  quae 
exponebat,  perlinebant.  Debebat  igitur  iis  uti  tanquam  alienis,  ita  ut  qui  eorum  essent  quasi  domini 
eam,  quam  sequeretur,  rationem  probarent.  Hic  quamquam  multis,  ut  demonslravi,  rebus  impeditus  est, 
multo  tamen  liberius  ea,  quae  ipsi  placebant,  sequi  poterat,  dummodo  ea,  quae  ipsius  propria  essent, 
efticeret  similia  eorum,  quae  omnium  essent  communia.  Ille  nihil  aliud  agebat,  nisi  ut,  quae  in  varias 
partes  discerpta  hic  illic  ferrentur,  in  unum  corpus  conferret  ordineque  disponeret.  Quare  naturae 
quidam  impetus  eum  ad  carmen  componendum  adduxisse  videtur.  Eum  enim  non  certa  quadam  do- 
ctrina  institutum  alque  arte  ad  carmen  componendum  adduclum,  sed  natum  putamus  poetam,  qui  di- 
spersa  colligat,  incomposita  componat,  efflciat  denique  ut  eorum  species  una  et  pulchra  sit.  Quae  si 
cadunt  in  illum,  quem  priore  loco  posui,  non  pariter  in  alterum.  Qui  profecto  magis  curabat,  quae 
narrabat,  quam  quomodo:  quod  quo  magis  fecit,  eo  minus  poetae  offlcio  videtur  functus  esse.  Non 
enim  tam  res,  quas  quis  narrat,  pertinent  ad  poetam,  quam  latio  modusque  verbis  eas  ornandi.  Narravit 
igitur  ille  aliena  ut  poeta,  hic  sua  ita  ut  poetam,  qui  esset  natura,  imitaretur  arte.  A  principio  enijn 
factum  esse  videtur,  ut  nondum  inventls  doctrinis,  motu  suo  libero  et  soluto,  praestantissima  quaeque 
ingenia  ad  poesin  maxime  incitarentur  in  eaque  re  multum  adiuvarentur  non  disciplina  vel  scientia, 
quibus  carebant,  sed  studiis  popularium  in  eandem  rem  impensis.  Hinc  exstitit  exemplorum  copia:  ad 
quae  sequentes  poetae  se  accommodare  potuerunt.  Brevi  enim  tempore  observatum  est  quibus  de 
causis  aUa  laudarenlur  alia  displicerent,  quae  potissimum  compositio  partium  apta  esset,  qui  verborum 
ornatus  aures  audientium  maxime  oblectaret.  Quae  observata  et  notata  abierunt  in  regulas  et  praecepta 
scribendi  sive  componendi  carminis:  ut  fit  ubicunque  multorum  ingenia  se  contulerunt  ad  elaborandum 
in  eodem  genere,  qualecunque  id  est.  Haec  vero,  quae  dixi,  praecepta  in  unum  coacta,  partibus  distri- 
Wta,  exemplorum  copia  illustrata  artem  doctrinamque  videntur  effecisse.  Duo  hinc  apparet  esse  genera 
poetarum.  Alterum  quod  non  arle  observatisve  praeceptis,  sed  concitatione  quadam  animorum  accedat 
ad  carmen  componendum  et  incidat  in  pulchrum  magis  vi  ingenii  et  impetu  quasi  divino,  quam  ratione 

bamana:   alteri  propensiores  ad  imitandum,  muitorum  certe  carminibus  lectis  et  comparatis,  dum 

cepta  sequuntur  ex  iliis  desumpta,    facile  sese  accommodant  ad  praestantissimi  cuiusque  exempludC^ 
Ars  enim  non  tractatur  nisi  simul  a  multis,  inter  quos  qui  maxime  excellunt  ceteros  ad  suum  exemplum 
trahunt.     Quod  cum  saepius  apud  varios  populos  fleret,  poetarum  scholas  recentiores  appellaverunt. 

Non  ignoro  ea,  quae  secundo  loco  posui,  apud  Homerum  non  esse  absoluta  nec  ad  finem  perdu- 
cta:  inchoata  tantum  dixerim.  Nam  ut  nihil  est  in  natura  rerum,  quod  se  universum  profundat  et 
quod  totum  repente  evolet,  sic  haec  quoque  lenioribus  principiis  natura  ipsa  praetexuit.  Nostris  enim 
poetis  si  raediam  liiadis  partem  comparaveris ,  priori  generi  poetarum  eam  tribues:  sin  eandem  cum 
superioribus  libris,  certe  alteri.  Non  enim  haec  elegantius  suaviusque  dicta  esse  putaverim,  illa  minus 
apte,  neque  magnitudine  atque  quasi  gradibus  ea  difTerre,  sed  ipso  genere.  Quid  enim  gravius,  quid 
potest  maiorem  vim  habere,  quam  unum  illud  de  quo  dixi,  hic  vera  narrari,  illic  aperte  falsa?  Quae 
poeta  cum  fingeret  ad  aliorum  exeniplum  et  quasi  normam  accommodata,  num  quid  aliud  nisi  imitatus 
est  eos,  qui  ante  eum  fuerant,  poetas?  Cuius  imitationis  in  minimis  quoque  rebus,  si  singula  perscru- 
teris,  inveniuntur  vestigia.    Sed  id  late  patet  neque  hic  transigi  potest. 

Quare  hic  flnem  faciam  disputationis  meae.  Ita  enim  comparati  sumus  a  natura,  ut  etiamsi  insit 
in  animis  nostris  vel  maxinia  cupiditas  veri  invesUgandi  facileque  nos  ducat  ad  summos  labores  susci- 
piendos,  detur  tamen  etiam  aliquis  remissioni  locus.  Nunc  vero  et  dies  et  locus  avocant  animum  ab 
hac  severitate  doctrinae  suadentque,  ut  his  curis  studiisque  omissis  praesenti  fruamur  laetitia.  Cum 
enim  semper  nos  deceat  animo  grato  ac  pio  memoriam  repetere  eorum  hominuni,  qui  praeteritis  tem- 
poribus  non  solum  ipsi  inter  aequales  insignes  fuerint,  sed  etiam  virtutis  suae  tam  praeclara  monu- 
menta  ediderint,  ut  in  omne  futurum  terapus  fructus  optiraos  ac  saluberriraos  posteri  inde  capere  pos- 
sent:  certe  hic  ipse  lacus  nos  admonebit  Henrici  a  VVitzlebeB,  WendeJsteiniensis.  Cuius  in  nos  merita 
si  mecum  animo  reputo,  vereor  ne  non  possim  iustis  eum  laudibus  ornare.  Cum  enim  intellexisset  vir 
praeclarus  ad  recte  honesteque  vivendi  rationem  nihil  optimis  literis  magis-valere,  quam  potuit  maxi- 
me  operam  dedit,  ut  earum  studia  iuvaret  atque  aleret.  Cuius  rei  cura  ne  inter  turbas  quidem  civiles, 
tum  temporis  hac  in  parte  Germaniae  exortas,  omissa,  insigni  liberalitate  ac  muniflcentia  hanc  scholam 
dedicavit ,  sedera  Musarura  bonarumque  artium.  Profecto  hac  ilie  arte  EtUsus  arces  attigit  igneas  mo- 
numentumque  sibi  ipse  exstruxit  aere  perennius.  Atque  exemplura  horainis  praeclari  imitati  sunt  summi 
illi  viri,  qui  ab  eius  slirpe  orti  hanc  scholara  cura  maxima  laude  usque  ad  nostrum  tenipus  administra-  ' 
verunt.  Ex  quibus  duos  tantum  mihi  commemorare  liceat:  alterum  Gevrgini  HartHaBiu  a  WitdebcB, 
cuius  singularem  pietatera,  iustitiara,  .prudentiara,  cura  hic  versaremur,  ipsi  praesentes  cognovimus, 
mortem  vero  summo  cum  luctu  audivimus:  alterum  HartiiaiiiiHm  ErasBan,  quem  accepta  a  patribus  sa- 
pientia  huic  scholae  consulere  gaudemus.  Talium  virorum  eximia  cura  efTeeit,  ut  per  trecentos  annos 
usque  ad  nostrara  aetatem  e  variis  Gerraaniae  partibus  adolescentes  huc  convenirent,  atque  in  hac 
schola  studiis  operara  darent  irabuerenturque  optiraarum  literarum  cognitione.  Id  enim  habent  pecu- 
liare  et  sui  quasi  proprium  pueritiae  adolescentiaeque  anni,  ut  parati  sint  ad  omnes  vitae  honestae 
fructus  secure  percipiendos  facileque  se  praebeant  ad  pulcherrima  quaeque  tentanda.  Nos  vero  cum 
eara  aetatem  ageremus,  ut  recle  vivendi  praeceptis  institutisque  abundaremus,  et  eorum  virorum  aucto- 
ritas  eflfecit,  qui  huic  sedi  bonarum  artium  praesunt,  et  communitas  societasque  cum  vitae  tum  stu- 
diorum.  Quarura  altera  viara  aperuit  ad  beate  honesteque  vivendum,  altera  adolescentium  animos  mu- 
tuo  amore  imbuit  duxitque  ad  caritatera,  quae  immota  maneret  ad  omnes  vitae  casus.  Hinc  exstitit 
illud  communis  amicitiae  vinculum,  quod  etiam  seiunctos  longeque  remotos  ita  coniungeret,  ut  saepe 
ad  commendationera  unura  illud  sufficeret:  Fuit  hic  quoque  Rhodosciae.  Laeto  igitur  animo  huc  redii- 
mus,  ut  meraoriam  repeteremus  adolescentiae  laete  peractae  fruerenmrque  amicorum  carissimorum  am- 

'  plexu.    Multos  sane  deesse  sentir» us  e  magno  eorum  numero ,   quibuscum  hic  quondam  versaii  sumus.  '  \ 

Neque  seniores  tantum  lugent  tot  amicos  morte  absumptos,  sed  iuniorum  quoque  vix  ullus  erit,   quitt  .    . 

aliquos  desideret,  quos  hic  seciun  futuros  esse  speraverit.  Sed  fert  hanc  rerum  vicissitudinem  incerta 
vitae  humanae  conditio.  Quare,  dum  amissa  iugemus,  ne  ea  spernamus,  quae  ante  oculo<  nostros  po- 
sita  laetitiara  gandiumque  afferunt.  Qaid  enim  iucundius,  quid  suavius  dici  aut  fingi  potest,  quam  hic 
tot  amicorum  laetissimus  conventus  atque  eius  loci  ipse  aspectus,  cuius  recordatio  etiam  absentium 
animos  mira  dulcedine  capere  solebat.  Profecto  illud  poetae  huc  cadit:  lUe  terrarum  miU  praeler 
omnes  Angulus  ridet.  Quare  nunc ,  cum  nobis  contigerit  huc  redire ,  revisere  haec  loca ,  frui  denique 
hominum  amicissimorum  sermone:  precamur  Deum  Optimum  Maximum,  ut  laete  riteque  atque  cum  bo- 
no  huius  scholae  fructu  hanc  diem  agamus. 

